  Майя Бывальцева 23-тӥ пӧсьтолэзьлы Удмуртиын коронавирусэн черлан 146 выль учыръёсты шараязы. Висьыны усемъёс пӧлын 14 аресозь 31 пиналъёс но 65 арессэс ортчем 22 арлыдоос. Со сярысь элькунысь оперативной штаб ивортӥз. Диагноззы Ижкарын 58 улӥсьёслэн зэмаз, Сарапулын – 13, Можгаын – укмыс адямилэн, Глазкарын но Вотка ёросын – быдэн тямыс, Воктаын – сизьым, Глаз, Можга, Ува ёросъёсын – быдэн вить, Эгра, Красногорск, Сюмси, Шаркан ёросъёсын – быдэн ньыль, Грак, Дэри ёросъёсын – быдэн куинь, Алнаш, Каракулино, Кизнер ёросъёсын – быдэн кык. 48 адями висёнэз вормиз. Куать мурт кулӥз. Кышномуртъёслы 56, 69 арес вал, воргоронъёслы – 60, 64, 67, 82 арес Туннэ нуналлы Удмуртиын черлан 38 сюрс 837 черлан учыр лабораториосын зэматэмын. 33 сюрс 175 адями йӧназ. Ковид диагнозэн 593 адями улонысь кошкиз, коронавируслэн тодметъёсынызы – 560 мурт. Али 163-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 276 эскеронъёс ортчытӥзы. 23-тӥ пӧсьтолэзьлы Удмуртиын 272 сюрс 167 адями коронавируслэсь прививка пуктӥз, со пӧлысь 189 сюрс 805-ез кыкетӥ люкетсэ басьтӥзы. Тегъёс: Тазалык Ижкар висён Удмуртия коронавирус  